**Средње стручно образовање – обавештење у вези са полагањем испита за проверу стручно-теоријских знања у оквиру матурског испита у јунском испитном року 2020.**

13. маја 2020.

1761

Узимајући у обзир ситуацију у којој се налазимо због проглашења ванредног стања и прекида наставе у школама, као и улогу Завода за унапређивање образовања и васпитања у припреми и извођењу стручне матуре и завршног испита у стручном образовању Завод је донео одлуку да **тест за проверу стручно-теоријских знања** буде конципиран на следећи начин: садржаће задатке из одговарајућег Приручника, који обухватају **комплетно** градиво из **првог, другог** и **трећег разреда** а из **четвртог разреда** садржаће задатке, из одговарајућег Приручника, који се односе на градиво обрађено **до 1. марта 2020. године.**

**Листа изузетих задатака** је већ објављена и може са погледати на страници сајта посвећеној [матурским и завршним испитима](https://zuov.gov.rs/zavrsni-ispit-i-maturski-ispit-srednje-strucno/).

На истој страни сајта, посвећеној матурским и завршним испитима,  објављујемо и **датуме полагања испита за проверу стручно-теоријских знања**.

У циљу благовремене организације матурског испита, **СВАКА школа** чији ученици полажу тест стручно – теоријских знања **мора** попунити следећи упитник, иначе ће се сматрати да школа НИЈЕ пријавила испит.

[Линк за пријаву испита](https://forms.gle/rhVU1QnajQAU6v5a7)

**Рок за пријаву испита је 22.5.2020**.

У наредном периоду Завод ће израдити и  додатне материјале за припрему матурских испита, који ће такође бити постављени на наш сајт а школе ће преко одговарајућих Заједница бити обавештене.